VALSTYBĖS IR SAVIVALDYBIŲ FINANSINĖS PRIEMONĖS 
NEKILNOJAMOJO KULTŪROS PAVELDO IR KITŲ ISTORINIŲ STATINIŲ TVARKYMUI IR IŠSAUGOJIMUI

Žemiau pateikiama apžvalga apie pagrindines valstybės ir savivaldybių finansavimo priemones, skirtas nekilnojamojo kultūros paveldo objektų ir kitų istoriškai vertingų statinių išsaugojimui, tvarkybai ir pritaikymui.

1. Nekilnojamųjų kultūros vertybių tvarkybos darbų (paveldotvarkos) programa.
Pagrindinė valstybės finansavimo priemonė, skirta nekilnojamojo kultūros paveldo objektų išsaugojimui ir tvarkybai. Programa finansuoja valstybės saugomų objektų taikomuosius tyrimus, tvarkybos darbų projektavimą ir pačius tvarkybos darbus, registrinių objektų tyrimus ir avarinės grėsmės pašalinimą. 
Administruoja: Kultūros paveldo departamentas (www.kpd.lt).
Kas gali teikti paraiškas: kultūros paveldo objektų valdytojai – fiziniai ir juridiniai asmenys.
Finansuojamų išlaidų dalis: skirtinga registriniams ir valstybės saugomiems objektams. 
Registriniams objektams:
· taikomieji tyrimai – iki 90 proc. bendros sumos, bet ne daugiau kaip 100 000 €;
· avarinės grėsmės pašalinimo darbai – iki 80 proc. bendros sumos, bet ne daugiau kaip 
100 000 €.
Valstybės saugomiems objektams:
· taikomieji tyrimai - iki 90 proc. bendros sumos, bet ne daugiau kaip 100 000 €;
· tvarkybos darbai ir jų projektavimas:
· iki 60 proc. bendros sumos, bet ne daugiau kaip 600 000 € (viešiesiems juridiniams asmenims, išskyrus religines bendruomenes);
· iki 80 proc. bendros sumos, bet ne daugiau kaip 600 000 € (privatiems fiziniams ir juridiniams asmenims ir religinėms bendruomenėms).
Paraiškų teikimas: kasmet birželio 1-30 d. per Kultūros paveldo elektroninių paslaugų informacinę sistemą (KPEPIS).
Paraiškų priėmimo tvarka ir sąlygos.

2. Kompensavimas už privačiomis lėšomis atliktus darbus.
Priemonė, skirta kompensuoti dalį išlaidų už jau atliktus kultūros paveldo objektų tvarkomuosius paveldosaugos darbus, kai jie buvo finansuoti savininko ar valdytojo lėšomis.
Administruoja: Kultūros paveldo departamentas (www.kpd.lt)
Kas gali gauti kompensaciją: privatūs fiziniai ir juridiniai asmenys, valdantys valstybės saugomą nekilnojamojo kultūros paveldo objektą ir sudarę su Kultūros paveldo departamentu  kultūros paveldo objekto apsaugos sutartį, kurioje nustatomos ir prieinamumo visuomenei sąlygos.
Kompensuojamos išlaidos už:
· taikomuosius tyrimus;
· avarijos grėsmės pašalinimo darbus;
· konservavimo darbus;
· restauravimo darbus;
· šių darbų projektavimą.
Kompensuojamų išlaidų dalis:
· taikomųjų tyrimų išlaidos – iki 100 proc.;
· medinės architektūros kultūros paveldo objektų tvarkybos darbų ir jų projektavimo išlaidos – 50-70 proc.
· kitų kultūros paveldo objektų tvarkybos darbų ir jų projektavimo išlaidos – 30-50 proc. 
Prašymų teikimas: kasmet iki spalio 15 d. per Kultūros paveldo elektroninių paslaugų informacinę sistemą (KPEPIS).
Prašymų priėmimo tvarka ir sąlygos. 

3. Paskolų teikimo finansinė priemonė „Paveldas“.
Priemonė, pagal kurią teikiamos paskolos, skirtos atnaujinti, aktualizuoti ir įveiklinti kultūros paveldo objektus, pritaikant juos šiuolaikinės visuomenės ir (arba) vietos bendruomenės kultūriniams, socialiniams ir (arba) ekonominiams poreikiams, išnaudoti kultūros paveldo objektų atnaujinimo potencialą ekonominės plėtros didinimui, naujų veiklos sričių ir pajamų šaltinių, verslų ir darbo vietų kūrimui, darnaus turizmo vystymuisi.
Administruoja: bendrovė ILTE (www.ilte.lt).
Kas gali kreiptis: privatūs ir viešieji juridiniai asmenys.
Paskolų teikimo sąlygos:
· finansuojama iki 80 proc. projekto išlaidų;
· galima gauti iki 1,5 mln. eurų;
· paskolos laikotarpis – iki 15 metų.
Paraiškų priėmimo tvarka ir sąlygos. 

Savivaldybių programos:
1. Vilniaus miesto savivaldybės paveldotvarkos programa.
Programa skirta finansuoti istoriškai vertingų pastatų išorės tvarkymo darbams Vilniaus Senamiestyje ir jo apsaugos zonoje, Antakalnyje, Naujamiestyje, Šnipiškėse, Rasose, Žvėryne. Lėšos skiriamos išlaidų kompensavimo principu (atlikus darbus). 
Kompensuojama išlaidų dalis:
· pastatų išorės tvarkymui – iki 60 proc.;
· avarinės būklės balkonų bei kitų fasado elementų tvarkymui ar atkūrimui – 80 proc.;
· medinės architektūros tvarkybai – iki 70 proc.;
· medinių langų, durų, įvažiavimo į kiemą vartų restauravimui ar neišlikusių atkūrimui – iki 80 proc. 
Prašymų priėmimo tvarka ir sąlygos.
2. Kauno miesto savivaldybės paveldotvarkos programa.
Programa skirta finansuoti kultūros paveldo objektų ar kultūros paveldo teritorijose esančių pastatų tvarkybos darbams bei jų pritaikymui šiuolaikiniams poreikiams. Lėšos skiriamos išlaidų kompensavimo principu (atlikus darbus). 
Kompensuojamos išlaidos:
· taikomieji tyrimai;
· fasadų ir autentiškų elementų tvarkyba;
· dekoratyvinio apšvietimo įrengimas;
· medinės architektūros pastatų tvarkybos darbai.
Kompensuojama išlaidų dalis: nuo 50 proc. iki 100 proc., priklausomai nuo objekto ir darbų pobūdžio.
Prašymų priėmimo tvarka ir sąlygos.
3. Klaipėdos miesto savivaldybės programos.
Programos skirtos finansuoti į Klaipėdos senamiestį, Klaipėdos miesto istorinę dalį (vadinamą Naujamiesčiu), Smiltynę arba jų apsaugos zonas bei dvarų teritorijas patenkančių valstybės ir savivaldybės saugomų kultūros paveldo objektų tvarkybos darbus, taip pat Senamiesčio ir Naujamiesčio pastatų fasadų tvarkymą. Lėšos skiriamos išlaidų kompensavimo principu (atlikus darbus). 
Kompensuojamos išlaidos:
· taikomieji tyrimai;
· avarijos grėsmės pašalinimas;
· tvarkybos darbai;
· šių darbų planavimas ir projektavimas. 
Kompensuojama išlaidų dalis:
· mediniams ir fachverko pastatams – iki 70 proc.;
· kitiems pastatams – iki 50 proc.‘
· fasadų tvarkymui – iki 70 proc.
Prašymų priėmimo tvarka ir sąlygos.
4. Klaipėdos rajono savivaldybės programa.
Pagal programą skiriamas dalinis finansavimas kultūros paveldo statinių, esančių Klaipėdos rajono savivaldybės teritorijoje ir urbanistinės struktūros statinių, esančių Priekulės miesto istorinėje dalyje tvarkymo darbams. Lėšos skiriamos išlaidų kompensavimo principu (atlikus darbus). 
Kompensuojama išlaidų dalis:
· taikomieji tyrimai – iki 100 proc., bet ne daugiau kaip 5 000 €;
· projekto parengimas - iki 70 proc., bet ne daugiau kaip 10 000 €;
· tvarkybos ar remonto darbai – iki 80 proc., bet ne daugiau kaip 50 000 €.
Prašymų priėmimo tvarka ir sąlygos. 
5. Kėdainių rajono savivaldybės programa.
Programa skirta kultūros paveldo objektų, esančių Kėdainių rajono savivaldybės teritorijoje ir kultūros paveldo statinių, esančių Kėdainių senamiestyje, išsaugojimo darbams iš dalies finansuoti. Lėšos skiriamos išlaidų kompensavimo principu (atlikus darbus). 
Kompensuojamos išlaidos:
· taikomieji tyrimai;
· tvarkybos darbai;
· apsaugos techninių priemonių įrengimas;
· paprastojo remonto darbai;
· projektų rengimas.
Prašymų priėmimo tvarka ir sąlygos.
6. Neringos savivaldybės programa.
Programa skirta kultūros paveldo statinių ir jų aplinkos vertingųjų elementų tvarkymo darbams dalinai finansuoti. Lėšos skiriamos išlaidų kompensavimo principu (atlikus darbus). 
Kompensuojama išlaidų dalis:
· remonto darbai – iki 70 proc.;
· tvarkybos darbai – iki 50 proc.;
· aplinkos – vertingųjų elementų (mažosios architektūros statinių) tvarkymo darbai – iki 40 proc.
· projektų parengimas – iki 50 proc.
Prašymų priėmimo tvarka ir sąlygos. 
7. Šilutės rajono savivaldybės programa.
Pagal Kultūros plėtros ir paveldo puoselėjimo programą skiriamas dalinis finansavimas Šilutės rajono kultūros paveldo objektų ir Šilutės miesto istorinės dalies pastatų tvarkymo darbams (iki 50 proc. tinkamų finansuoti išlaidų vertės). Lėšos skiriamos išlaidų kompensavimo principu (atlikus darbus).  
Kompensuojamos išlaidos:
· projektinės dokumentacijos parengimo darbai;
· pastatų fasadų tvarkymas;
· stogų tvarkymas.
Prašymų priėmimo tvarka ir sąlygos.
8. Telšių rajono savivaldybės programa.
Pagal programą skiriamas dalinis finansavimas kultūros paveldo objektų, esančių Telšių senamiesčio, Tryškių miestelio istorinės dalies, Luokės senojo miesto vietos, Varnių senojo miesto vietos teritorijose, tvarkymui. Lėšos skiriamos ir finansavimo, ir išlaidų kompensavimo principu (už darbus, atliktus per trejus metus iki paraiškos pateikimo) .
Finansuojama:
· kultūros paveldo objekto ar statinio stogo ir fasado paprastojo remonto darbai;
· avarijos grėsmės pašalinimo darbai, susiję su stogo ir fasado paprastojo remonto darbais;
· inžinerinių statinių, esančių kultūros paveldo teritorijose, aplinkos tvarkymo paprastojo remonto darbai..
Finansuojama išlaidų dalis:
· statinių fasadų, stogų ar jų konstrukcijų tvarkymui – iki 40 proc., tačiau ne daugiau kaip 
20 000 €;
· inžinerinių statinių (aplinkos tvarkymo darbams) – iki 10 000 €.
Prašymų priėmimo tvarka ir sąlygos. 
9. Kitos savivaldybės.
Kai kurios savivaldybės turi siauresnės apimties programas, kuriomis finansuojami religinių bendruomenių ir bendrijų sakralinių objektų, savivaldybės saugomų kultūros paveldo objektų tvarkymo ir tvarkybos darbai. Dėl konkrečių finansinės paramos galimybių rekomenduojama kreiptis į atitinkamą savivaldybę. 
Informacija parengta apžvalginiais tikslais. Finansavimo sąlygos, terminai ir dydžiai gali keistis, todėl prieš teikiant paraišką rekomenduojama tikrinti aktualią informaciją oficialiuose institucijų šaltiniuose.
Atnaujinta: 2026-06-09

